Eienskappe van God se woord - www.bybelkennis.co.za
The two poles could sooner meet, than the love of Christ and the love of the world. —Thomas Brooks
Kan die Bybel my met my grootste probleme help? Voel jy soms dat die Bybel nie vir jou voldoende is nie – jy het nog meer nodig? Protestantse teoloë beklemtoon gewoonlik vier eienskappe van die Skrif.
Die Skrif is voldoende. Dit bevat alles wat ons nodig het om reg te lewe en wat ons nodig het vir ons verlossing. Ons het geen verdere openbaring nodig nie.
Die Skrif is duidelik. Die verlossingsboodskap van Jesus Christus is duidelik in die Skrif. Dit kan deur almal wat ore het gehoor en verstaan word.
Die Skrif is gesagvol. As ons die laaste woord wil hoor, gaan na die woord van God. Dit wat die wetenskap sê en dit wat sinodes besluit , kry nooit voorkeur bo die Skrif nie.
Die Skrif is noodsaaklik. God se algemene openbaring is nie voldoende om ons te red nie. Ons kan ook nie verlos word deur ons ondervindings en rede nie. Ons het God se woord nodig om vir ons te sê hoe om te leef, wie Jesus Christus is en hoe ons gered kan word.